cyanic-selkie/wikianc huggingface dataset:
Sahib I Giray
Krimin kaani
1538 Sahib I Giray osallistui turkkilaisten sotaretkeen Moldaviaan, joka vallattiin ja alistettiin osmanien Akkermanin sancakiksi. Samassa yhteydessä Osmanien valtakunnan ja Krimin kaanikunnan rajat kohtasivat toisensa lännessä ensimmäisen kerran. Tämän jälkeen Sahib I jatkoi edeltäjiensä pyrkimystä liittää Kazanin ja Astrahanin kaanikunnat Krimin kaanikunnan alaisuuteen ja hän teki useita sotaretkiä Moskovan Venäjää vastaan. Sekä hänen aikalaiskronikoitsijansa että myöhemmät historiankirjoittajat ovat pitäneet Sahibia rohkeana ja neuvokkaana, joskin ankarana hallitsijana. Vaikka hän nautti Osmanien valtakunnan luottamusta ja tukea, hänellä oli voimakkaita vihollisia sekä ulkomailla että omien keskuudessa, ja hänet salamurhattiin yhdessä poikiensa kanssa Krimin Tamanin linnakkeessa 1551.
701 Naval Air Squadron
Toinen maailmansota
Laivue perustettiin uudelleen 1. lokakuuta 1942 vastaanottamaan 700 laivueen lentueen kaluston Beirutissa ja käyttämään kuutta Supermarine Walrus lentovenettä RAF:n 201 laivueen alaisuudessa. Osasto liitettiin myöhemmin 235 lennostoon sukellusveneiden torjuntaan Latakian lentotukikohdasta. Laivue lakkautettiin 15. elokuuta 1943.
Sahib I Giray
Krimin kaani
Sahibin salamurhaaja oli yksi seuraavan hallitsijan Devlet I Girayn tukijoista. Devlet I:stä tuli aikanaan voimakkain ja vaikutusvaltaisin 1500-luvun Krimin kaaneista.
701 Naval Air Squadron
Toinen maailmansota
Laivue perustettiin uudelleen 18. huhtikuuta 1945 RNAS Hestonissa 781 laivueen B lentueesta. Laivueen tehtävinä oli yhteyslentotoiminta ja kalusto koostui muun muassa De Havilland D.H.89 Dominiot (Dragon Rapiden sotilasversio), Oxfordit ja Travellerit. Laivue lakkautettiin 13. tammikuuta 1947 Hestonissa.
Laivue perustettiin uudelleen 31. lokakuuta 1957 Lee-on-Solentissa kalustonaan Westland Whirlwindit. Laivueen kalustoa täydennettiin Westland Dragonflyillä. Laivueen lentueet palvelivat tukialuksilla etsintä- ja pelastustehtävissä ja myöhemmin laivueen helikopterit palvelivat merentutkimusalus HMS Vidalilla sekä jääpalvelualus HMS Protectorilla. Laivueelle siirrettiin tammikuussa 1958 koelentotehtäviä 705 laivueelta. Laivue lakkautettiin 20. syyskuuta 1958, jolloin sen lentueista muodostettiin aluksille sijoitettuja erillisiä lentueita.
Fredrika Runeberg
Elämää ja kirjallisuutta Porvoossa
300px|thumb|Runebergien ensimmäinen oma asunto Porvoossa osoitteessa Rihkamakatu 8. [[Albert Edelfeltin akvarelli.]]
Vuonna 1837 Runebergit muuttivat Porvooseen, mistä Johan Ludvig oli saanut lukion latinan kielen lehtoraatin. Taustalla olivat taloudelliset syyt, koska Johan Ludvig ei saanut virkaa yliopistosta. Porvoo oli Helsinkiin verrattuna unelias paikka. Johan Ludvig kotiutui Porvooseen ilmeisen hyvin, mutta Fredrikalta se sujui hitaammin, kun vanha ystäväpiiri oli jäänyt Helsinkiin. Taloudenpito vei jälleen melkein kaiken ajan, kun taas miehellä riitti aikaa kalasteluun, metsästykseen ja runoiluun. Perheeseen syntyi 1838 kolmas poika Walter Magnus.
Porvoon alkuaikoina Fredrika ehti arkikiireistään huolimatta kirjoittaa laajan romaanin Den galnas dotter (’Mielipuolen tytär’), jonka hän kuitenkin poltti, luultavasti tyytymättömänä omaan tuotokseensa. Fredrika sairasteli paljon 1840-luvun alkuvuosina, ja hänen aviomiehensä naisseikkailut olivat tuskin omiaan helpottamaan tilannetta. Vuonna 1843 syntyi perheeseen neljäs poika Johan Wilhelm. Sitä seuranneen sairausajan kuluessa Fredrika Runeberg alkoi kirjoittaa historiallista romaania, joka valmistui 1844. Se jäi kuitenkin pitkäksi aikaa julkaisematta muttei sentään joutunut ensimmäisen romaanin tavoin tuleen.
Sairastellessaan Fredrika kirjoitti myös Raamatun aiheita hyödyntävän novellin ”Simrith”. Johan Ludvig sai novellin luettavakseen, piti siitä ja vaati sen julkaisemista. Kertomus ilmestyikin Necken-nimisessä runokalenterissa 1844. Kertomuksen alla olivat ensimmäistä kertaa nimikirjaimet –a –g, jotka sittemmin vakiintuivat Fredrika Runebergin nimimerkiksi. Simrith ja muita samantapaisia lyhyitä kertomuksia ilmestyi 1850-luvulla J. V. Snellmanin toimittamassa Litteraturblad-lehdessä.
1840-luvun jälkimmäinen puolisko oli Fredrikalle aktiivista aikaa. Hän opetteli suomea ja luki alkuperäistä Kalevalaa M. A. Castrénin ruotsinnoksen avustuksella. Suomen kielen opinnot jäivät silti pian sivuun, ja taito pysyi lähinnä kyökkisuomen tasolla. Joulukuussa 1846 Fredrika oli mukana perustamassa Porvooseen rouvasväen yhdistystä, joka pyrki kohottamaan tyttöjen sivistystasoa ja parantamaan vähäosaisten asemaa. Fredrika valittiin johtokunnan puheenjohtajaksi, ja hän pysyi virassa 16 vuotta. Yhdistys sai aikaan muun muassa köyhille tytöille koulun. Vaikka naisasialiikkeen ajat olivat vasta edessäpäin, Fredrika Runebergin kirjoituksista voi havaita, että hän pohti jo samoja asioita.
300px|thumb|Runebergien uusi asunto Porvoossa Aleksanterinkadun ja Kirkkokadun (nyk. Runeberginkatu) kulmassa
Runebergien perhe kasvoi yhä: Jakob Robert syntyi 1846, Edvard Moritz 1848 ja Fredrik Karl 1850. Edvard Moritzin tosin tuhkarokon jälkitauti vei hautaan jo 1851. Lasten kasvatus ja hoitaminen olivat täysin äidin harteilla isän keskittyessä työhön, runoiluun, matkusteluun – ja rakkauskirjeiden kirjoittamiseen ihastuksilleen. Vuonna 1852 perhe muutti uuteen asuntoon, joka oli ostettu Johan Ludvigin tekijänpalkkioilla. Talossa oli myös puutarha, jonka hoitaminen antoi Fredrikalle mieluisaa ajanvietettä.
Litteraturbladissa ilmestyneiden kertomusten suosiollinen vastaanotto rohkaisi Fredrika Runebergin tarjoamaan historiallisen romaaninsa Fru Catharina Boije och hennes döttrar (suom. Rouva Katariina Boije ja hänen tyttärensä, 1881) kustannettavaksi. Teos ilmestyi 1858 Suomalaisen Kirjallisuuden Seuran (Finska Litteratursällskapet) kustantamana ja sai hyvät arvostelut, vaikka jäi miehen teosten varjoon. Kirja ilmestyi nimimerkillä –a –g, mutta luultavasti monet arvostelijat tiesivät, kuka sen taakse kätkeytyi. Fru Catharina Boije och hennes döttrar oli ensimmäisiä suomalaisia historiallisia romaaneja ja epäilemättä antoi vaikutteita myöhemmille kirjailijoille. Tyyliltään Fredrika Runebergiä on verrattu ruotsalaiseen C. J. L. Almqvistiin, jonka tuotantoa Fredrika Runeberg ja hänen aviomiehensä ihailivat.
Vuonna 1861 ilmestyivät Fredrika Runebergin Litteraturbladiin kirjoittamat kertomukset ja hiukan muitakin kirjoituksia kokoelmana nimellä Teckningar och drömmar (suom. Piirroksia ja unelmia, 1982). Heti seuraavana vuonna Fredrika julkaisi toisen historiallisen romaanin nimeltä Sigrid Liljeholm (suom. 1983). Se sai kuitenkin murska-arvostelut, mikä mahdollisesti sai Fredrika Runebergin jättämään kokonaan romaanien kirjoittamisen.
Viimeiset vuosikymmenet
thumb|Fredrika Runeberg on haudattu Porvoon [[Näsinmäen hautausmaalle.]]
Talvella 1863 Johan Ludvig sai aivohalvauskohtauksen ollessaan metsästysretkellä poikansa kanssa. Hän ei enää toipunut siitä kunnolla vaan joutui vuoteen omaksi. Fredrika joutui siten hoitamaan potilasta, joka saattoi parhaina aikoinaan istua pyörätuolissa ja kävellä talutettuna. Puhekyky palautui, mutta kirjoittaminen ei ollut enää mahdollista.
Selvää on, että tällainen sairaus turhautti ennen aktiivista ja toimeliasta miestä, joka joutui nyt tyytymään vain vaimonsa ääneen lukemaan kirjallisuuteen. Fredrikan kuulo oli heikentynyt jo aikaisemmin, ja myös näkö alkoi tulla huonommaksi. Sairaan alituinen hoitaminen sitoi Fredrikaa varsin tiukasti kotiin. Kirjeenvaihto ystävien ja lasten kanssa oli Fredrikalle sentään keino pitää yhteyttä ulkomaailmaan ja purkaa omia tuntojaan. Siihenkin oli aikaa vain aamutuimaan, kun potilas vielä nukkui. Yllättävän paljon kirjeitä Fredrika ehti silti kirjoittaa, sillä hänen pojalleen kirjoittamistaan kirjeistä koottu teos Brev till sonen Walter 1861–1879 (1971) on lähes 600 sivua paksu.
Kesällä 1877 Johan Ludvig Runeberg kuoli lopulta sairastettuaan kolmetoista vuotta. Hautajaisista muodostui suuri tapahtuma, jonne saapuivat runoilijan elossa olevat ystävät. Elokuussa 1878 Fredrika jätti Porvoon ja muutti Helsinkiin asumaan. Hän toimitti vielä Johan Ludvig Runebergs efterlemnade skrifter -teokset (1878–1879). Kauan Fredrika ei ehtinyt elää miehensä kuoleman jälkeen, sillä hänen elämänsä päättyi 27. toukokuuta 1879, hiukan yli kaksi vuotta aviomiehen kuoleman jälkeen.
Kuolemansakin jälkeen Fredrika Runeberg on kirjailijana ollut miehensä tuotannon varjossa. 1800-luvun suomalaisista naiskirjailijoista hän on silti tunnetuimpia. Fredrika Runeberg ehti kirjoittaa elämänsä aikana omaelämäkerran Min pennas saga (suom. Kynäni tarina, 1984), joka ilmestyi postuumisti vasta 1946. 1980-luvulta alkaen on Fredrika Runebergin merkitys alkanut nousta suomalaisessa kirjallisuudentutkimuksessa, mistä osoituksena ovat Tyyni Tuulion suomennokset Fredrika Runebergin teoksista.
Kazimierz Brodziński
Kazimierz Brodziński (1791−1835) oli puolalainen runoilija ja sotilas. Hän osallistui upseerina Napoleonin sotaretkeen Venäjälle. Hän oli 1822−1831 Varsovan yliopistossa estetiikan professorina ja vaikutti luentojensa kautta suuresti romanttisen kirjallisuussuunnan voittoon Puolassa. Brodzińskin runot ovat herttaisia ja kansanomaisia. thumb|left|130px|Wiesław Huomattavin hänen runollisista tuotteistaan on viehättävä idylli Wiesław (1820).
Dirty Livin’
Dirty' Livin' on Kiss-yhtyeen kappale heidän vuoden 1979 Dynasty-albumiltaan. Kappaleen kirjoitti yhtyeen rumpali Peter Criss yhdessä pitkäaikaisen ystävänsä Stan Penridgen ja Dynastyn tuottajan Vini Ponchian kanssa. Kyseessä on ainoa Dynastyn kappale jossa Criss soittaa, muissa kappaleissa rumpalina toimi Anton Fig, sillä Criss kärsi päihdeongelmista. Criss myös laulaa kappaleen. "Dirty Livin'" julkaistiin singlenä Länsi-Saksassa ja Alankomaissa, ja muualla se ilmestyi "Sure Know Something" -singlen b-puolella.
Tom Walsh
Tom Walsh (s. 22. huhtikuuta 1983 Arlington, Massachusetts) on yhdysvaltalainen jääkiekkopuolustaja.
Vanhakylä (Isojoki)
Vanhakylä on kylä Isojoen pohjoisosassa. Kylän läpi virtaa etelä–pohjoissuunnassa Isojoki.
Tom Walsh
Ura
Walsh pelasi yliopistosarjassa Harvardin yliopiston joukkueessa neljä kautta (2002–2006). Tämän jälkeen Walsh siirtyi AHL:ssa pelaavaan San Jose Sharksin farmijoukkue Worcester Sharksiin kaudeksi 2006–2007. Osan kaudesta Walsh pelasi ECHL-sarjassa Fresno Falconsin joukkueessa. Kaudeksi 2007–2008 Walsh kuitenkin vakiinnutti paikkansa Worcesterin puolustuksessa, ja pelasi koko kauden AHL:ssä.
Vanhakylä (Isojoki)
Kylässä on neuvola ja ryhmäperhepäiväkoti, jossa on noin kymmenen hoitopaikkaa ja kaksi hoitajaa. Vanhassakylässä toimivat myös Isojoen toimintakeskus sekä asumispalveluyksikkö Papanmäki. Molemmat ovat Eskoon Sosiaalipalvelujen Kuntayhtymän ylläpitämiä. Vuodesta 1958 toiminut Paavolan kyläkauppa lopetti toimintansa 2017.
Isojoen nykyistä edellinen kirkko oli alun perin tarkoitus rakentaa Vanhaankylään, mutta Isojoen tuonaikainen mahtimies Luukas Svartti halusi pystyttää kirkon nykyiselle vanhalle hautausmaalle Isojoen nykyisen keskustan kupeeseen.
Tom Walsh
Ura
Walsh siirtyi kaudeksi 2008–2009 SM-liigaan HIFK:hon. Walsh pelasi HIFK:ssa 30 ottelua, mutta osapuolet purkivat sopimuksensa tammikuussa, ja Walsh palasi tämän jälkeen kotimaahansa kuntouttamaan olkapäätään. Britannian pääsarjajoukkue Belfast Giants hankki Walshin joukkueeseensa kaudeksi 2009–2010. Walsh lopetti uransa keväällä 2010.
17 (albumi)
17 on yhdysvaltalaisen rap-artisti XXXTentacionin debyyttialbumi. Sen julkaisivat 25. elokuuta 2017 levy-yhtiöt Bad Vibes Forever ja Empire Distribution. Albumilla on 11 kappaletta, ja sitä tukee johtava single "Revenge". 17 on XXXTentacionin toinen kaupallinen sooloprojekti, joka seuraa myös vuonna 2017 julkaistun mixtape "Revenge" seuraajaa. Rolling Stone kertoo, että 17 menestyi toplistoilla maailmanlaajuisesti "ilman levytysyhtiötä oman leiman lisäksi ja radion toistoa".
Vanhakylä (Isojoki)
Vanhastakylästä on matkaa Isojoen keskustaan 13,4 kilometriä, Kärjenkoskelle kymmenen kilometriä, Villamoon 6,8 kilometriä, Karijoen keskustaan 16,6 kilometriä ja Lapväärtin keskustaan 19 kilometriä.
17 (albumi)
Se sisältää vierailevia esiintymisiä Trippie Reddiltä ja Shiloh Dynastylta sekä tuotantoa muun muassa XXXTentacionilta, Nick Miralta, Taz Taylorilta, Dex Duncanilta, Natra Averageiltä, ​​Prodigylta ja Potsulta. Levy kokeilee erilaisia genrejä, kuten emoa, indie rockia ja lo-fia. Sanoitukset 17:lle perustuvat masentaviin aiheisiin, kuten itsemurhaan, ahdistukseen, epäonnistuneisiin suhteisiin ja uskottomuuteen. Levy tuotti singlet "Revenge", "Jocelyn Flores" ja "Fuck Love".
Vanhakylä (Isojoki)
Yhdistystoiminta
Vuonna 1910 kylään perustettiin maamiesseura. Sen toiminta muodostui alkuvuosikymmenten aikaan pääasiassa neuvonnallisista toimista, sillä viljelytoimintaa yritettiin edistää. Seuran naisosasto oli keskittynyt puutarhaa ja kotitaloutta koskevaan neuvontaan. Vuonna 1995 maamiesseura, maa- ja kotitalousnaiset sekä Vanhankylän kylätoimikunta yhdistyivät ja seuraavana vuonna sai alkunsa Vanhankylän kyläseura. Vanhassakylässä toimii nuorisoseura, joka järjestää esimerkiksi joulujuhlia, näytelmiä ja joulumyyjäisiä. Nuorisoseurantalo puolestaan lukeutuu kylän suosituimpiin kokoontumispaikkoihin. Siellä järjestetään esimerkiksi häitä ja syntymäpäiviä. Nuorisoseurantalo on alun perin torvisoittokunnan vuonna 1913 rakentama. Vuonna 1926 nuorisoseura osti rakennuksen. Rakennusta on laajennettu ja siihen on tehty 1950-luvun aikana peruskorjaus. Vuosina 1983–1984 rakennuksessa tehtiin sisäremonttia. Vuosina 1993–1994 puolestaan remontoitiin rakennusta ulkoapäin ja lisäksi tehtiin laajennus kylmätiloille. Vuonna 1947 kylä sai oman metsästysseuran. Nykyisin seurassa on 40 jäsentä.
17 (albumi)
17 polarisoi kriitikoita, mutta menestyi hyvin kaupallisesti ja debytoi toisella sijalla Yhdysvaltain Billboard 200 -sarjassa 87 000 albumia vastaavalla yksiköllä. Albumi menestyi kansainvälisesti, myös lukuisissa Euroopan maissa. Se saavutti viiden parhaan sijan Tanskassa, Alankomaissa, Suomessa, Italiassa ja Ruotsissa, sekä ensimmäisen sijan Norjassa. Albumi myös myi platinaa Yhdysvalloissa, Kanadassa, Tanskassa sekä Uudessa-Seelannissa. Levy voitti suosikki soul/R&B-albumin vuoden 2018 American Music Awards -tilaisuudessa.
Taustatietoa
Vaikka XXXTentacion oli vankilassa todistajien peukaloinnin, kotiväkivallan ja raskaana olleen ex-tyttöystävänsä pahoinpitelyn vuoksi, hän allekirjoitti yksinoikeussopimuksen kaupan Empire Distributionin kanssa. Empire Distribution ilmoitti virallisesti 2. maaliskuuta 2017 XXXTentacionin ollessa vielä vankilassa, että debyyttialbumi Bad Vibes Forever julkaistaisiin ​​keväällä 2017. Keskustellessaan XXL:n kanssa vankilassa XXXTentacion ilmoitti julkaisevansa albumit 17, I Need Jesus sekä Members Only, Vol. 3 ja sanoi:"I got this really really, really good album called 17. That's more of an alternative, R&B sound. Then I've got this mixtape called I Need Jesus, which is mainly rap and the underground sound I did. So I'm trying to give my fans and anybody that comes in and listens to me everything with the mixtape and album. And then I want to come out with Members Only Vol. 3. People are gonna be really surprised about the shit I drop." "Suom. Minulla on tosi hyvä albumi, jonka nimi on 17. Sen saundi pohjautuu vaihtoehtomusiikkiin ja R&B-musiikkiin. Minulla on myös mixtape, jonka nimi on I need Jesus. Se on enimmäkseen räp- ja underground-tyylinen. Yritän siis mixtapessa ja albumissa tarjota faneilleni ja kuuntelijoilleni kaikkea. Tahdon myös julkaista Members Only Vol. 3:n. Porukka todella yllättyy julkaisuistani."Vapauduttuaan vankilasta maaliskuussa 2017 XXXTentacion vahvisti WMIB:n haastattelussa aikovansa julkaista albumit 17, Revenge, Members Only, Vol. 3 ja I Need Jesus. Myöhemmin hän käytti Periscope-sovellusta puhuakseen seuraajiensa kanssa ja ilmoittaakseen taas julkaisevansa kolme albumia.
Myöhemmin hän kertoi, että 17 tullaan julkaisemaan hänen lopetettuaan työskentelyn Members Only Vol. 3 parissa kollektiivinsa "Members Only n" kanssa. Members Only, Vol. 3 julkaistiin 26. kesäkuuta 2017. XXXTentacion alkoi näyttää Instagram-tilillään lyhyitä musiikkipätkien esikatseluita, jotka kuitenkin poistettiin myöhemmin. Yhdessä katkelmassa oli otsikko: "Työskentelen albumin parissa, mitä luulette?"
Edistäminen
XXXTentacionin julkaisemista Instagram-videopätkistä kävi ilmi hänen tekevän yhteistyötä Kodak Blackin, Lil JJ:n ja Juicy J:n kanssa. Myöhemmin hän ilmoitti Snapchat-tarinansa kautta, että julkaisupäivä 17:lle tulisi olemaan 25. elokuuta 2017. Samassa tarinassa hän väitti uuden albuminsa olevan erilainen kuin aikaisemmat teokset ja kohdistettu erityisesti masennusta sairastaville ihmisille.
XXXTentacion julkaisi videopätkät 6. elokuuta 2017 Snapchat-tarinansa kautta. Esitetyt pätkät olivat hänen iTunes-kirjastossivunsa toistettavalla albumilla, joka esitti kahdeksan kappaleen soittolistaa. Videossa hän piti peukaloaan kohdassa, joka esittelee kappaleiden määrän tietokoneen näytöllä, eikä ilmoittanut kappalelistaa virallisena. Pätkissä esiteltyjä kappaleita olivat mm. "Jocelyn Flores", "Save Me", "Fuck Love", jossa mukana on myös Trippie Redd, "Orlando" ja "Ayala (Outro)". XXL:n Vernon Coleman kutsui katkelmia "erittäin synkiksi". 22. elokuuta 2017 X paljasti virallisen kappaleluettelon levyn kannen rinnalla. Päivää ennen albumin julkaisua kappale "Fuck Love", jossa oli mukana Trippie Redd, julkaistiin SoundCloudiin.
Instagram-kiista
XXXTentacion julkaisi 23. elokuuta 2017 Instagram-tililleen lyhyen 3,5 sekunnin videoklipin, jossa hän näytti roikkuvan puusta. Video levitti paljon kiistaa ja kritiikkiä ja johti huhuihin, joiden mukaan X olisi todellakin tehnyt itsemurhan. Kuitenkin monet huomauttivat nopeasti videon olleen väärennös ja julkisuuden temppu, jolla yritettiin saada enemmän huomiota tulevalle albumille. Lehdistö kritisoi tätä voimakkaasti, ja monet kutsuivat tekoa tunteettomaksi tempuksi, jolla pyrittiin saamaan huomiota viestimällä itsemurhasta nuorelle fanikannalle.
Myöhemmin päivällä XXXTentacion julkaisi Instagram-tilillään toisenkin videoklipin, joka näytti häneltä roikkumassa puussa. Tällä kertaa hän kuitenkin tarkensi, että leikkeet olivat teasereita tulevaa musiikkivideota varten. Myöhemmin hän tarjosi koko tilanteesta selityksen ja pyysi julkisesti anteeksi Instagramissa.
Singlet
Johtava single "Revenge", julkaistiin 18. toukokuuta 2017 suoratoistoa ja digitaalista lataamista varten, oli alun perin nimeltään "Garrette's Revenge".
Toinen single, "Jocelyn Flores", lähetettiin rytmiselle radiolle 31. lokakuuta 2017.
Sigurd Erixon
thumb|Sigurd Erixon. Sigurd Emanuel Erixon (26. maaliskuuta 1888 – 18. helmikuuta 1968) oli ruotsalainen etnologi.
Erixon jäi varhain isättömäksi, ja hänellä oli kolme sisarta. Hän adoptoi vaimonsa Edit Josefsonin kanssa talvisodan aikana suomalaisen sotalapsen, koska heille ei syntynyt omia lapsia.
Erixon lasketaan yhdeksi Ruotsin etnologian merkittävimmistä henkilöistä. Kokonainen sukupolvi hänen jälkeensä sai häneltä suuria vaikutteita. Erixon työskenteli vuodesta 1914 lähtien Nordiska museetissa Tukholmassa.
Uransa aikana Erixon matkusti paljon Ruotsissa. Hänen omien sanojensa mukaan maassa ei ollut yhtään pitäjää, jossa hän ei olisi käynyt. Hän myös kirjoitti paljon, kuten aikakauskirjoissa Fataburenissä, Rigissä ja Ymerissä. Hän kirjoitti magnum opuksensa vuonna 1921 Skultunasta (Skultuna bruks historia, 1) Hän myös toimitti suurteokset Svenska kulturbilder (1929–) ja Nordisk kultur (1931–).
Christoph Bertschy
Christoph Bertschy (s. 5. huhtikuuta 1994) on sveitsiläinen jääkiekkoilija, joka pelaa Svetsin NLA-joukkue Lausanne HC:ssa.
Ura
Aiemmin Bertschy on pelannut ammattilaistasolla kotimaansa liigan NLA:n SC Bernissä. 26. huhtikuuta 2015 hän teki kolmen vuoden tulokassopimuksen Minnesota Wildin kanssa.
Hero (vuoden 2002 elokuva)
Hero on kiinalaisen Zhang Yimoun vuonna 2002 ohjaama wuxia-genreen kuuluva elokuva. Se voitti palkintoja useilla elokuvajuhlilla.
Tarina
Muinaisina aikoina Kiina oli jakautuneena seitsemäksi valtakunnaksi. Pohjoisen provinssin Qinin kuningas pyrkii yhdistämään valtakunnat sotimalla ja on joutunut tämän vuoksi salamurhayrityksen kohteeksi. Eräänä päivänä yksi Qinin maanomistajista ilmestyy palatsiin ja kertoo surmanneensa kuulut salamurhaajat, Lentävän Lumen, Murtuneen Miekan ja Tuulen. Qin haluaa tietää kuinka. Nimettömäksi itseään kutsuva soturi kertoo, kuinka peittosi Tuulen taistelussa ja sotki rakastuneiden Murtuneen Miekan ja Lentävän Lumen elämät juonittelullaan. Kuningas kuitenkin vaistoaa Nimettömän valehtelevan.
S/S Merkur
S/S Merkur oli suomalainen Suomen valtion omistama rahtilaiva joka upposi 9. toukokuuta 1920 Walesin rannikolla Barry Islandin satamassa törmättyään yhteen espanjalaisen höyrylaivan kanssa. Laivan miehistö pelastui, mutta laiva jäi hylyksi.
Laiva oli rakennettu vuonna 1900 Howaldtswerken telakalla Kielissä Saksassa venäläiselle Odessassa toimineellew ''Russian Steam Nav. & Trading Co-varustamolle nimellä S/S Mercurii''. Laivan vetoisuus oli 4 046 bruttorekisteritonnia, pituus 106,7 metriä ja leveys 14,3 metriä. Laivassa oli kolmisylinterinen trippelihöyrykone. Laiva päätyi vuonna 1918 saksalaisten haltuun, jotka luovuttivat sen sotasaaliina Suomen valtion käyttöön nimellä S/S Merkur.
S/S Merkur toi tammikuussa 1920 selluloosa- ja paperlastin Prestonin satamaan. Laiva lähti 9. toukokuuta kivihiililastissa Barryn satamasta Cardiffin läheltä kohti Las Palmasia. Laiva törmäsi espanjalaisen höyrylaivaan Castro Aleniin ja kallistui ja upposi sen jälkeen. Merkurin miehistö pelastui ja heidät kuljetettiin kutterilla Cardiffiin, espanjalaislaiva saattoi jatkaa matkaansa Newportiin. Matalaan veteen uponnut Merkurin hylky jäi osaksi näkyviin ja sen nostamista alettiin valmistella. Kesken nostotöiden englantilainen höyrylaiva Zelo joka oli tulossa Bilbaosta rautamalmilastissa törmäsi Merkurin hylkyyn sumussa 19. syyskuuta 1920 ja upposi Merkurin hylyn viereen. Nostotyöt lopetettiin tämän jälkeen ja Merkurin uppoamispaikka merkittiin poijulla.
The Gutter Twins
Saturnalia (2008 -)
Vuonna 2007 The Gutter Twins solmi levytyssopimuksen Sub Popin kanssa ja vuonna 2008 Sub Pop ilmoitti, että 4. päivä maaliskuuta julkaistaan heidän debyytti albumi Saturnalia.
20. maaliskuuta The Gutter Twins esiintyi The Late Show with David Lettermanissa ja sen jälkeen lähtivät kiertueelle läpikotaisin Amerikassa ja Euroopassa vuoden aikana. Samana vuonna syyskuussa The Gutter Twins julkaisi Adorata EP:n suoraan iTunesin kautta. Se sisältää kaksi tavallista kappaletta ja cover-versioita kappaleista. Osa Adoratan tuloista menee Natasha Shneiderin muistorahastoon.
Vuonna 2009 tammikuusta lähtien The Gutter Twins keikkailevat duettona.
Jukka Matilainen
pienoiskuva|Jukka Matilainen (oikealla) ja [[Roger Viel Amsterdamin olympialaisissa 1928.]] Johan (Jukka) Aadolf Matilainen (20. joulukuuta 1901 Mikkeli – 1. marraskuuta 1967) oli suomalainen yleisurheilija. Hänen päälajinsa oli 400 metrin aitajuoksu.
Matilainen toimi luottamustehtävissä muun muassa Suomen Valtakunnan Urheiluliitossa. Hänen veljistään Kalle Matilainen ja Martti Matilainen olivat myös yleisurheilun olympiaedustajia sekä Erkki Matilainen taidemaalari ja pikajuoksun SM-mitalisti.
Chandragupta I
pienoiskuva|Kuningatar Kumaradevi ja kuningas Chandragupta I kolikossa, oletusti heidän poikansa Samudraguptan (350–380 eaa.) tahdosta.|alt=
Chandragupta I (305–335) oli Intian alueella sijainneen Gupta-valtakunnan perustaja ja ensimmäinen hallitsija. Chandragupta I kruunautti itsensä Pataliputrassa vuonna 320 kuninkaitten kuninkaaksi ja julisti rahoihinsa painetussa tekstissä Gupta-kauden alkaneen. Hän oli korkea-arvoisesta perheestä ja avioitui vauraimpiin klaaneihin kuuluneen Licchavin valtion prinsessan kanssa, mikä varmisti Chandraguptan aseman. Gupta-valtakunta laajeni hänen aikanaan koko Pohjois-Intian alueelle. Hän luopui vallasta 335, jolloin kuninkaaksi tuli hänen poikansa Samudragupta.
Ionis Education Group
Ionis Education Group (aiemmin Groupe Ionis) on eräs yksityisten korkeakoulun tai täydennyskoulutusta antavan oppilaitosten ryhmä Ranskassa.
Judo kesäolympialaisissa 2008
2008 kesäolympialaisten judokilpailut käytiin 9.–15. elokuuta. Judokilpailuissa oli sekä miehillä että naisilla seitsemän painoluokkaa. Judon kilpailupaikkana toimi Beijing Science and Technology University Gymnasium.
Pirkko Arola (kauppaneuvos)
Pirkko Arola (alkujaan Birgit Elise Lönnroth, 28. kesäkuuta 1908 Laukaa – 22. toukokuuta 2003 Helsinki) oli suomalainen kutomoalan yrittäjä, joka perusti Arolan kutomon, sittemmin Arola Oy:n. Hän sai kauppaneuvoksen arvon 1969.
Elämäkerta
Birgit Lönnrothin isoisä oli kemiöläinen maanviljelijä ja kalastaja. Hänen äitinsä Augusta (o.s. Nylund) oli kotoisin Helsingin maalaiskunnan Keimolasta. Vanhemmat puhuivat keskenään ruotsia, mutta lapset kävivät suomenkielisen koulun ja Birgitistä tuli Pirkko.
Keskikoulun käytyään Pirkko Arola lähti Helsinkiin ja sai paikan pankkitoimihenkilönä. Hän tutustui siellä Kylmäkoskella sijaitsevan Arolan kartanon omistajaan Atte Arolaan, ja he menivät naimisiin 1933 mutta asuivat 1930-luvun loppuun Helsingissä, jossa Atte Arola toimi valtioneuvoston ministerinä.
Sotavuosina Arolat asuivat sekä Helsingissä että Kylmäkosken kartanossa, kunnes Atte Arolan erosi 1945 Kansaneläkelaitoksen pääjohtajan virastaan ja ryhtyi päätoimiseksi hoitamaan 150 hehtaarin kartanotilaansa. Pirkko Arola 1948 perusti kartanon yhteyteen kutomon työllistääkseen kartanon palkollisia ympäri vuoden. Kutomon tuotteita olivat aluksi Pirkko Arolan itsensä suunnittelemat kankaat, huivit ja solmiot. 1950-luvun jälkipuoliskolla kutomoon hankittiin ensimmäisenä Pohjoismaissa muotoon kutovia neulekoneita, joilla ryhdyttiin valmistamaan italialaisista langoista naisille laadukkaita neulepuseron ja -takin yhdistelmiä, niin sanottuja twinsetejä.
1960-luvun alussa Arolan kutomo alkoi panostaa vahvasti vientiin, ja neuleille markkinoita löytyi Keski-Euroopasta ja Yhdysvalloista. Bilateraalikauppana vietiin Neuvostoliittoon muun muassa miesten mohair-kaulaliinoja. Parhaimmillaan noin puolet tuotannosta meni vientiin 15 eri maahan, ja työntekijöitä oli kolmisensataa. Arolassa tehtiin myös työasuja muun muassa pankkitoimihenkilöille ja matkailualan virkailijoille. Yritys perusti myös kymmenkunta omaa vähittäismyymälää Suomeen.
Työvoimapulan takia trikootuotanto lopetettiin 1971. Pirkko Arola luovutti pian sen jälkeen Arola-yhtiön toimitusjohtajuuden tyttärelleen mutta jatkoi hallituksen puheenjohtajana.
Pirkko Arola toimi muun muassa Kylmäkosken kunnanvaltuustossa 1964–1970 ja Akaan maatalousnaisten puheenjohtajana. Hänestä tuli talousneuvos 1963 ja kauppaneuvos 1969. Suomen liike- ja virkanaiset valitsivat hänet Vuoden naiseksi 1971.
Tölkinviilennin
Stubby holder
Australiassa hieman suomalaista pulloa lyhyempiä ja leveämpiä 373 millilitran vetoisia pulloja nimitetään stubbyksi. Tästä viilennin on saanut nimekseen stubby holder. Australiassa käytettiin 1980-luvun alussa polyesteristä valmistettuja stubby holdereita, mutta 80-luvun puolivälissä tulivat neopreenistä valmistetut stubby holderit markkinoille Yhdysvalloista ja valtasivat markkinat. Nämä neopreenistä valmistetut stubby holderit ovat edelleenkin suosituin tuote Australiassa. Stubby holdereita alettiin käyttää markkinointiin, sillä se on edullinen markkinointitapa, jolla saadaan yrityksen oma logo näkyviin kuluttajien koteihin. Myös monet urheiluseurat, järjestöt ja yhteisöt teettävät stubby holdereita omilla logoillaan niin omaan käyttöön kuin myös rahankeruuseen.
Sheldon Keefe
Valmentajaura
Kausina 2012-2015 Keefe toimi OHL-liigassa Sault Ste. Marie Greyhoundsin päävalmentajana. Kaudella 2014-2015 Keefe palkittiin OHL:n parhaana valmentajana. Kesäkuussa 2015 Toronto Maple Leafsin organisaatio palkkasi Keefen AHL-joukkueensa Toronto Marliesin päävalmentajaksi. Kaudella 2017-2018 Marlies voitti historiansa ensimmäisen Calder Cupin. Marraskuussa 2019 Keefe nostettiin Toronto Maple Leafsin päävalmentajaksi potkut saaneen Mike Babcockin paikalle.
Haavistonlampi (Heinola)
Haavistonlampi on Päijät-Hämeessä Heinolassa Pääsinniemen kylän lähellä sijaitseva lampi.
Maantietoa
Lammen pinta-ala on 1,0 hehtaaria, se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Lammen vedenpinnan korkeus on 118,3 metriä mpy.
Lehmälampi (Heinola)
Lehmälampi on Päijät-Hämeessä Heinolassa Lusin kylän lähellä sijaitseva lampi.
Maantietoa
Lammen pinta-ala on 1,1 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 400 metriä.
Kaitalampi (Heinola, Lauhjoki)
Kaitalampi on Päijät-Hämeessä Heinolassa Lauhjoen kylän lähellä sijaitseva lampi.
Maantietoa
Lammen pinta-ala on 1,0 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Jalo Heikinheimo
Jalo Veikko Heikinheimo (3. tammikuuta 1890 Jyväskylä – 15. marraskuuta 1972) oli suomalainen jääkärieverstiluutnantti. Hänen vanhempansa olivat lääninrovasti Karl Abiel Heikel ja Augusta Hellman. Hänet vihittiin avioliittoon vuonna 1919 Aino Dagmar Lähdeahon kanssa.
Jääkärikausi
thumb|250px|Jääkäripataljoona 27:n 4. komppania. Heikinheimo osallistui etappitoimintaan Holmön - Jepuan suunnalla, kunnes liittyi vapaaehtoisena Saksassa sotilaskoulutusta antavaan jääkäripataljoona 27:n täydennyspataljoonaan 6. huhtikuuta 1916, josta hänet siirrettiin 28. heinäkuuta 1916 pataljoonan 4. komppaniaan ja edelleen pataljoonan haupitsipatteriin 13. joulukuuta 1916. Hän otti osaa asemasotaan Misse-joella ja Riianlahden rannikkoasemissa sekä Aa-joen talvitaisteluihin.
Suomen sisällissota
Heikinheimo saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan adjutantiksi Jääkäritykistöön ja otti osaa taisteluihin Tampereella. Tampereen valtauksen viime vaiheessa hän toimi hetken rintamaosasto A:n esikuntapäällikön tehtävissä. Myöhemmin hän johti kahta jalkaväkikomppaniaa Karkun ja Vammalan valtauksissa, joista viimeksi mainitussa haavoittui 18. huhtikuuta 1918.
Sisällissodan jälkeinen aika
Suomen sisällissodan jälkeen Heikinheimo määrättiin 30. kesäkuuta 1918 Suomen senaatin sota-asiaintoimituskuntaan, josta hänet siirrettiin edelleen 24. heinäkuuta 1918 sotilaspoliittisen ja sanomalehtitoimiston (K 3:n) toimistopäälliköksi. Sotaministerin adjutantiksi hänet nimitettiin 27. 1. 1919 ja 1. tammikuuta 1920 hänet nimitettiin vanhemmaksi adjutantiksi. Hänet siirrettiin 17. syyskuuta 1924 alkaen Pohjois-Savon rykmentin 1. pataljoonan komentajaksi, josta hänet komennettiin 29. kesäkuuta 1928 alkaen rykmentin Aliupseerikoulun johtajaksi. Joensuun sotilaspiirin päälliköksi hänet siirrettiin 1. heinäkuuta 1933, josta hänet komennettiin 18. kesäkuuta 1937 Savon jääkärirykmentin 1. pataljoonan komentajaksi.
Talvi- ja jatkosota
Talvisotaan Heikinheimo osallistui 1. Täydennysdivisioonan esikuntapäällikkönä, josta hänet siirrettiin myöhemmin päälliköksi Jalkaväenkoulutuskeskus 3:een. Välirauhan aikana hän toimi 5. Armeijakunnan esikunnan koulutusasiain esiupseerina, josta hänet siirrettiin myöhemmin liikekannallepanotöiden johtajaksi Etelä-Pohjanmaan sotilasläänin esikuntaan ja edelleen Etelä-Hämeen sotilasläänin esikuntaan. Jatkosotaan hän osallistui Päämajan erikoistehtävissä, josta hänet siirrettiin Jalkaväenkoulutuskeskus 20:n päälliköksi, missä tehtävässä hän oli vuoteen 1955 saakka, jolloin hänet siirrettiin Etelä-Hämeen sotilasläänin komentajan apulaiseksi, jota tehtävää hoiti sodan loppuun saakka, jolloin erosi vakinaisesta palveluksesta ja siirtyi koetehtaan johtajaksi lääketehdas Orionille. Orionia hän palveli vuoteen 1945 saakka, jolloin siirtyi Oikeusministeriön palvelukseen asiantuntijaksi sotilashenkilöiden armahdusasioita Tasavallan Presidentin esittelyyn valmisteltaessa. Hänet on haudattu Niittykumpuun.
Opetustoimi
Heikinheimo toimi Pohjois-Savon rykmentin upseerien sotilaspedagogisen kurssin johtajana vuonna 1925 ja rykmenttiin määrättyjen reserviupseerien koulutuksenjohtajana vuonna 1925 sekä 3. Divisioonan kanta-aliupseerien viestikurssien johtajana vuonna 1927.
Luottamustoimet
Heikinheimo toimi Armeijan valistustyön järjestämistä suunnitelleen komitean jäsenenä vuonna 1918 ja Petsamon Suomeen liittämisen aiheuttamia toimenpiteitä suunnitelleen komitean jäsenenä vuonna 1920 sekä Vapaussodan invalidien liiton ensimmäisenä puheenjohtajana vuonna 1924 ja johtokunnan jäsenenä vuodesta 1925 alkaen. Suomen voimistelu- ja urheiluliiton hiihtojaoston varapuheenjohtajana hän toimi vuosina 1922–1924 ja Jääkärikotisäätiön hallituksen jäsenenä vuosina 1929–1932 sekä Joensuun lyseon vanhempainneuvoston puheenjohtajana vuosina 1936–1937. Hän toimi myös Suomen armeijan edustajistossa Lützenin taistelun 300-vuotisjuhlassa vuonna 1932.
Ammuntaharrastus
Heikinheimo oli Suomen ampujain liiton erikoismestari vapaakivääriammunnassa ja mestari pienoiskivääriammunnassa.
Tuotanto
Heikinheimo oli mukana perustamassa Suomen Sotilas -aikakauslehteä ja toimi lehden toimittajana vuosina 1919–1925 sekä julkaisi kirjoituksia useissa aikakaus- ja päivälehdissä.
Harmaaviklo
Harmaaviklo (Tringa incana, aiemmin Heteroscelus incanus) on Venäjän koilliskolkassa, Alaskassa, Yukonissa ja Brittiläisessä Kolumbiassa elävä kahlaaja. Se talvehtii laajalla alueella Tyynenmeren eteläisillä rannoilla. Lajin holotyypin kuvaili Johann Friedrich Gmelin Seurasaarten Mooreasta 1789.
Desdemona (kuu)
On mahdollista että Desdemona törmää Cressidaan tai Julietiin seuraavan sadan miljoonan vuoden aikana.
Jon Gillies
Jonathan Bruce Gillies (s. 22. tammikuuta 1994) on yhdysvaltalainen jääkiekkomaalivahti, joka pelaa NHL-joukkue Columbus Blue Jacketsin organisaatiossa.
Ura
Gillies teki maalin USHL:ssä huhtikuussa 2012.
15. huhtikuuta 2015 Gillies lopetti yliopistouransa ja siirtyi kahden vuoden tulokassopimuksella Calgary Flamesiin.
Maaliskuussa 2023 Coyotes kauppasi Gilliesin Columbus Blue Jacketsiin vaihdossa Jakub Voráčekiin ja kuudennen kierroksen varausvuoroon vuoden 2023 varaustilaisuudessa.
Fable
Fable on Big Blue Boxin kehittämä ja Microsoft Game Studiosin alun perin vuonna 2004 julkaisema toimintaroolipeli.
Lastenmusiikkiorkesteri Ammuu!
Lastenmusiikkiorkesteri Ammuu! on suomalainen, varhaisiän musiikkikasvatukseen ja lasten musiikkiin suuntautunut yhtye. Yhtye perustettiin vuonna 2007 alkuaan kertaluontoiseksi kokoonpanoksi Kaustisen musiikkifestivaaleille. Yhtyeen saavuttama suosio ja yhtyeen jäsenten halu korkealaatuisen lastenmusiikin tekemiseen saivat kuitenkin otteen ja kokoonpano pysyi yhdessä. Yhtyeen jäsenet ovat varhaismusiikkikasvatuksen ammattilaisia ja kokeneita musiikin esittäjiä; yhtyeläisten taustalta löytyy Sibelius-Akatemia. Yhtyeen kotipaikka on Helsinki. Yhtyeen musiikki on suosittua esimerkiksi lukuisissa musiikkileikkikouluissa.
Fable
Peli on julkaistu Xboxille, Microsoft Windowsille ja Mac OS X:lle.
Lastenmusiikkiorkesteri Ammuu!
Kesän 2014 alkuun mennessä yhtye on julkaissut kolme CD-levyä. Yhtyeellä on vuosina 2013-2014 noin parikymmentä keikkaa vuosittain eri puolilla Suomea ja kokoonpano on palkittu tuotannostaan. Varsinaisten konserttien ohella yhtye on esiintynyt myös musiikkikasvatukseen liittyvissä tapahtumissa. Bändi on oli muun muassa Guinnessin ennätyskirjaan pyrkineessä, yli 1400 lapsen tai vanhemman yhteisessä maailman suurimmassa vauvamuskaritapahtumassa Helsingin Musiikkitalolla vuonna 2012. Yhtyeen toinen levy Traktori palkittiin Emma-gaalassa vuonna 2011 vuoden lastenmusiikkialbumina.
Fable
Fablen tarina perustuu Albionin kuvitteelliseen maailmaan. Pelistä on julkaistu myös laajennettu versio Fable: The Lost Chapters.
Hahmo
Pelin edestessä sankari kasvaa. Pelaajan taistellessa paljon miekalla, pelihahmon lihakset kasvavat. Taikurina pelatessa voima rätisee hahmon sormenpäissä. Jos hahmo piileskelee varjoissa jousen kanssa, iho vain kalpenee. Parturissa pelaaja voi valita hahmolleen erilaisia partoja ja viiksiä. Hahmon voi myös tatuoida.
Juoni
Fable kertoo pojasta, jonka kylään hyökkää ryhmä rosvoja. Rosvot tappavat jokaisen paitsi pojan äidin ja siskon, jotka eivät suostu kertomaan missä poika on. Yksi Heroes Guildin jäsen hakee pojan palavasta kylästä ja vie hänet Heroes Guildin linnaan. Siellä poika opettelee taistelutaitoja (miekkailu, jousella ampuminen ja taikuus). Kun poika on oppinut taistelemaan, hän pääsee Guildin jäseneksi. Siitä alkaa seikkailu, jossa hän yrittää pelastaa siskoaan ja äitiään.
Biennaali
thumb|250px|Venetsian biennaalin paviljonkikartta vuonna 2005. Biennaali tarkoittaa joka toinen vuosi järjestettävää tapahtumaa. Termiä käytetään erityisesti taidemaailmassa, jossa sillä usein tarkoitetaan vuorovuosittain järjestettävää kansainvälistä nykytaiteen näyttelyä. Näistä tapahtumista vanhin on Venetsian biennaali, jota on pidetty vuodesta 1895 lähtien. Termiä on käytetty sittemmin myös muista taiteellisista tapahtumista, kuten São Paulon biennaalista ja Pariisin biennaalista. Suomessa Turku Biennaali on järjestetty parittomina vuosina vuodesta 2003 alkaen.
Biennaalien määrä on kasvanut viime vuosikymmenten aikana suuresti. Nykyään maailmanlaajuisesti järjestetään yli 200 kansainvälistä biennaalia ja viimeisimmät lisäykset sisältävät muun muassa Kantonin, Shanghain, Busanin, Gwangjun, Prahan, Istanbulin ja Liverpoolin biennaalit.
Julmahai
Julmahai (engl. Cruel Jaws, The Beast ja Jaws 5: Cruel Jaws) on vuonna 1995 julkaistu italialais-yhdysvaltalainen elokuva.
Juoni
Elokuva alkaa yöllä, kun kolme kaverusta ovat saaneet tietää paikallisen Hampton Bay rantakaupungin Merenpohjassa luolassa olevasta salaisesta laivastotavarasta, aikomuksenaan myydä se ja saada rahaa. Kaksi heistä sukeltavat etsimään sitä, kun taas kolmas jää veneelle vahtimaan. Tavaran löytämisen sijaan he löytävät suuren tiikerihain luolassa, joka tukkii luolan sisäänkäynnin kivillä. Sukeltajilla on kuitenkin merimiina, jolla he vapautuvat luolasta. Yhtäkkiä tiikerihai hyökkää heidän kimppuunsa, tappaen nämä, joka lopulta tappaa veneellä olevan vahdin myöskin. Seuraavana päivänä, paikallisen vesipuiston omistaja Dag (Richard Dew) ja hänen kaverinsa saavat huomata yhden sukeltajan ruumiin merenrannalla, joista yksi heistä saa tietää, että hänet tappoi tosiaan tiikerihai. Tiikerihai alkaa myöhemmin syömään kaupungin asukkaita. Kaverusten on tehtävä yhteistyötä ja tapettava hai ennen kuin puisto tuhotaan ja kaupunki joutuu maksujen alle.
Tuotanto
Elokuva varastaa kohtauksia eri haielokuvista: Tappajahai, Tappajahai 2, Tappajahai 3, Valkoinen tappaja ja Deep Blood.
Vastaanotto
Elokuva sai enimmäkseen negatiivistä palauttetta, sillä elokuva varasti kohtauksia muista haileffoista kuten. Lisäksi haita, jota näytetään elokuvassa on valkohai.
Samuell Benta
Samuell Alexander Benta (s. 29. elokuuta 1986 Lontoo) on englantilainen näyttelijä, joka tunnetaan roolistaan Will Astonina televisiosarjassa Power Rangers: Operation Overdrive.
Elämäkerta
Benta syntyi Lontoossa Leroy ja Jasmin Bentalle. Hänen isänsä on kotoisin Antiguasta ja äiti Jamaikalta. Perheeseen kuuluu hänen lisäksi kolme poikaa vanhempi veli Leroy ja nuoremmat veljet Eric ja Leyton. Perhe muutti Lontoosta Nottingham kahdeksi vuodeksi ja palasivat takaisin Lontooseen. Benta opiskeli Surrey Square, Arkwright ja Vicars Green Primary kouluissa, joissa hän oli mukana koulun kuorossa. High school vuodet Benta vietti Coplandin yhteisön koulussa Wembleyssa. Valmistumisensa jälkeen hän opiskeli kaksi vuotta West Thames Collegessa Hounslow:ssa musiikin teknologiaa. Benta kävi samaan aikaan opiskelemassa draamaa.
Benta on harrastanut aktiivisesti nyrkkeilyä, kamppailulajeja, tennistä ja uintia.
Hänen serkkunsa Sheldon Turnipseed näytteli pääosassa 1990-luvulla televisiosarjassa Ghostwriter.
Näyttelijänä
Näyttelemisen Benta aloitti vuonna 1994 elokuvan Cookie Jar Familyn myötä. Sittemmin hän jatkoi näyttelemistä 1990-luvulla teatterin parissa. Myöhemmin television pariin Benta tuli takaisin vuonna 1999 elokuvassa Young Rascals. Vuonna 2006 hän teki vierasesiintymisen The Bill -sarjassa, jonka jälkeen Benta sai roolin Hiljainen todistaja -sarjan kaksiosaisessa jaksossa "Terminus". Hän esiintyi vielä muutamassa lyhytelokuvassa ja teatterinäytelmissä, kunnes päätyi uransa ensimmäiseen merkittävimpään rooliin Will Astonina televisiosarjassa Power Rangers: Operation Overdrive. Benta näytteli sarjassa Mustaa Rangeria. Sarjan aikana hän vieraili Hotel Babylonissa.
Barthold Heinrich Brockes
Barthold Heinrich Brockes (1680−1747) oli saksalainen runoilija. Hän toimii välittäjänä Saksan aikaisemmassa kirjallisuudessa vallinneesta italialaisesta suunnasta muodollisesti ja kielellisesti ranskalaisen makusuunnan voitolle pääsemiseen. Ihailtuja ovat hänen luonnonkuvauksensa Irdisches Vergnügen in Gott. Vaikka niissä on runollista hienoa luonnontunnetta, niissä on myös vahva teologinen väritys. Hän on kääntänyt saksan kielelle James Thomsonin ja Alexander Popen teoksia.
JCSAT-16
JCSAT-16 on japanilaisen SKY Perfect JSAT:n operoima geostationaarinen tietoliikennesatelliitti, joka laukaistiin 14. elokuuta 2016 SpaceX:n Falcon 9 Full Thrust -raketilla. Satelliitin oli tarkoitus olla kiertoradalla oleva varakappale, minkä lisäksi sitä suunniteltiin käytettäväksi liikennepiikkien tasoittamiseen. Tehtävänkuva kuitenkin muuttui hieman ennen laukaisua, kun satelliitti tarvittiin korvaamaan käyttöikänsä lopulla ollutta Superbird B2:ta, jonka korvaava uusi satelliitti oli vaurioitunut kuljetuksessa heinäkuussa 2016.
Satelliitti
SKY Perfect JSAT tilasi JCSAT-16:n huhtikuussa 2014 Space Systems/Loralilta osana kahden tietoliikennesatelliitin tilausta. SS/L oli aiemmin valmistanut JSAT Corporationille yhden satelliitin, jonka rakentaminen oli alkanut kesällä 2013. JCSAT-16 läpäisi kriittisen suunnittelukatselmuksen vuoden 2016 alulla. Noin 4 600 kilogrammaa painava satelliitti rakentuu SSL 1300 -rungon ympärille ja on varustettu 26 C-kaistan ja 18 Ku-kaistan transponderilla. Satelliitin teho on 8,5 kilowattia, ja se on suunniteltu käytettäväksi noin 15 vuoden ajan.
JCSAT-16 oli tarkoitus sijoittaa kiertoradalla olevaksi varasatelliitiksi ratasegmenttien 124°–162° itäistä pituutta välille. Satelliittia suunniteltiin hyödynnettäväksi liikennepiikkien tasoittamisessa, ja se oli alkuun tarkoitus sijoittaa ratasegmentille 150° itäistä pituutta.
JCSAT-16 otettiin kuitenkin suoraan käyttöön, koska sitä tarvittiin käyttöikänsä ylittäneen Superbird B2:n korvaajaksi ratasegmentillä 162° itäistä pituutta. Superbird B2 -satelliitti oli alun perin tarkoitus korvata uudella Superbird 8:lla. Sen heinäkuulle 2016 sijoitettu laukaisu kuitenkin estyi, kun satelliitti vaurioitui matkalla laukaisualustalle. Kuljetuksessa käytetyn rahtikontin paine oli tarkoitus pitää vakioina rahtilennon aikana, mutta kontin pinnalla ollut suojapeite sulki paineen hallinnassa käytetyt venttiilit. JCSAT-16:n tehtävä Superbird B2:n korvaajana kestää todennäköisesti vuoteen 2018, jolloin vaurioituneen satelliitin korjausten on arvioitu valmistuvan.
Laukaisuajankohdan kehitys ja valmistelut
JSAT Corporation teki JCSAT-16:n laukaisusopimuksen SpaceX:n kanssa syyskuussa 2014. Sopimuksen solmimishetkellä satelliitti oli tarkoitus laukaista vuoden 2016 ensimmäisellä puolikkaalla. Satelliitti toimitettiin laukaisupaikalle Cape Canaveraliin heinäkuun 2016 alulla. SpaceX suoritti heinäkuussa 2016 JCSAT-16:n laukaisevan Falcon 9 -raketin ensimmäisen vaiheen maakoekäytön Texasin McGregorissa, minkä jälkeen rakettivaihe toimitettiin laukaisupaikalle Floridaan.
SpaceX suoritti 10. elokuuta rakettivaiheen laukaisua edeltävän toisen maakoekäytön laukaisualustalla. Päivitetty Full Thrust -rakettiversio oli aiemmilla laukaisukerroilla kärsinyt kylmempään lämpötilaan jäähdytettyjen ajoaineidensa aiheuttamasta aikataulujoustamattomuudesta, kun hetkellisten viivästysten seurauksena lämmennyt polttoaine on estänyt raketin laukaisun. Näin ollen SpaceX testasikin koekäytön myös mahdollisia tapoja, joilla pidempiä laukaisuikkunoita voitaisiin hyödyntää. Koekäyttö sujui ongelmitta, ja Falcon 9 rullattiin takaisin laukaisukompleksin reunalla sijaitsevaan huoltorakennukseen hyötykuorman asentamista varten.
Laukaisu
Falcon 9 Full Thrust -raketin moottorit käynnistettiin kolme sekuntia ennen laukaisua. Raketti nousi Cape Canaveral Air Force Stationin laukaisukompleksi 40:ltä kello 5.26 UTC-aikaa, kun sen yhdeksän Merlin 1D -moottoria saavuttivat halutun tehon. Ensimmäinen vaihe sammutettiin kaksi minuuttia ja 33 sekuntia lennon alun jälkeen. Toinen rakettivaihe irtautui ensimmäisestä kolme sekuntia myöhemmin, ja sen Merlin 1D Vacuum -moottori käynnistyi kahdeksan sekuntia irtautumisen jälkeen. Satelliittia nousun aikana suojannut nokkakartio irtautui 48 sekuntia toisen vaiheen käynnistämisen jälkeen. pienoiskuva|upright|Ensimmäinen rakettivaihe laskeutuu ASDS-lautalle. pienoiskuva|vasen|Laskeutunut rakettivaihe ASDS:llä 16. elokuuta 2016.
Ensimmäinen rakettivaihe kääntyi ympäri, mutta jätti ensimmäisen jarrutuspolton tekemättä vähäisempien polttoainevarantojensa takia ja jatkoi ballistisella radalla noin 640 kilometriä Floridan rannikolta sijaitsevaa ASDS-lauttaa Of Course I Still Love You kohti. Ensimmäinen vaihe teki myöhemmin ensimmäisen, 22 sekuntia kestäneen kolmea moottoria käyttävän paluupolttonsa (engl. re-entry burn). Tätä seurasi varsinainen laskeutumispoltto, joka tehtiin yhdellä moottorilla raketin kokemien rasitusten pienentämiseksi. Ensimmäinen vaihe laskeutui hieman yli kahdeksan ja puoli minuuttia lennon alun jälkeen.
Toinen vaihe saavutti pysäköintiradan viiden minuutin ja 48 sekunnin polton jälkeen. Satelliitin ja rakettivaiheen pysäköintiradalta supersynkroniselle geostationaariselle siirtoradalle vienyt 62 sekunnin poltto tapahtui 17 minuuttia ja 58 sekuntia myöhemmin. Satelliitti irtautui rakettivaiheesta neljä minuuttia ja 41 sekuntia moottorin sammuttamisen jälkeen.
Falcon 9 -raketin toinen vaihe jäi satelliitin irtautumisen jälkeen hyvin elliptiselle kiertoradalle, miltä se putosi takaisin ilmakehään 26. syyskuuta 2016. Falcon 9:n geostationaaristen laukaisujen toiset rakettivaiheet ovat tyypillisesti pysyneet radalla muutamista kuukausista muutamiin vuosiin, mutta JCSAT-16-laukaisun vaihe putosi jo noin kuukausi laukaisun jälkeen. Aikaisemman putoamisajankohdan syynä saattoi olla rakettivaiheen passivoinnin yhteydessä tapahtunut paineistettujen ajoaineiden vapauttaminen, jonka aiheuttama impulssi todennäköisesti pudotti radan perigeumin vain noin 74 kilometriin, kun aiempien rakettivaiheiden perigeum on tyypillisesti ollut 185 kilometriä tai enemmän. Rakettivaihe paloi suurimmin osin ilmakehässä, mutta joitakin osia putosi Indonesian Sumenepin lähellä sijaitseville saarille. Saarilta löydettiin ainakin neljä suurempaa raketin osaa, joista kaksi oli toisen vaiheen helium-paineistusjärejestelmään kuuluvia COPV-säiliöitä.